Daar is ’n uiteenlopende verskeidenheid 4x4-roetes in Suid-Afrika wat elkeen unieke bestuurstegnieke vereis. Hier is die gewildste soorte.
Die wye vlaktes van die Groot-Karoo het ’n spesiale bekoring vir diegene wat daarmee grootgeword het. Ander raak neerslagtig as hulle so nietig voel in die ooptes.
’n Grappie lui dat die Kaap mooier sou wees as die berge nie so in die pad was nie. Die grootste uitdaging van bergpasse is dat jy teen ’n afgrond kan afstort.
Hier is ook klippe wat bande knou en die onderstel kap, maar die uitsigte vergoed dubbel en dwars vir die moontlike gevare.
In ’n rivier se droë loop gaan jy allerlei soorte oppervlakke teëkom: modder, klippe, sand en gras. Rivierlope het ook unieke uitdagings soos diep water wat oorgesteek moet word én klippe.
Om ’n woestyn oor te steek sit nie sommer in enigeen se broek nie, en dis die grootste bevrediging wanneer jy daarin slaag.